JohanHeinsen/ENO huggingface dataset:
Aalborgs Stifts Adresseavis, 1824-04-24
Den hollandske Escadre ligger i Mahon. Endeel af denne Nations Skibe havde temmelig længe opholdt sig i Havnene ved det middellandske Hav, hvorfor Regjeringen har ladet Skipperne forsikkre, at de Jntet have at frygte, da de algierske Skibe ere seilede hjem igjen og Engellænderne blokere Algier strængt. J Bona er den brittiske Viceconsul bleven arresteret og et engelsk Skib anholdt. Den americanske Consul forlangte da Hiin ufortøvet frigivet og dette løsladt, som Deien ogsaa strax fandt sig i. Mod Tyrkerne var ogsaa i denne sidste Stad et Oprør udbrudt, men som snart blev stillet. En Efterretning fra Gibraltar siger, at Deien har ladet alle de i Havnen ved Algier liggende Skibe aftakle, at Frygt for et Bombardement, og beordret et uhyre Antal Tropper fra det Jndre af Landet til at besætte Fæstningsværkerne.
Aalborgs Stifts Adresseavis, 1824-04-24
America. Det i Mexicos Hovedstad udbrudte Oprør har forplantet sig til Provindserne. Mange Oprørsstiftere havde valgt, Cuernayaca til deres Foreningsted, men de bleve forfulgte af Gen. Guerrero, arresterede og bragte til Fæstningen Acapulco. Ministrene ere som Hoveder for Oprøret forviste Landet. Man smigrer sig med, at Landets Regjeringsform snart vil blive anerkjendt af Engelland. Dets Deputerede vare meget veltilfredse med den udmærkede Maade, de bleve modtagne paa. Alt, hvad de forlangte, indskrænkede sig til Slavehandelens Afskaffelse. Siden 6te Februarii har Man ikke fyret fra Kastellet paa Staden Veracruz, og Jndvaanerne kom efterhaanden tilbage til Staden. Fra Lima meldes, at Bolivar nu, efterat det under RivaAguero staaende Corps er stødt til ham, staaer i Spidsen for 14000 Mand, og er efter de sidste Efterretninger i fuld Marsch mod Gen. Canterac. De chiliske Hjelpetropper fandt ved deres Landing i Arica Jntermedios, som en Følge af Gen. Santa Cruz's Nederlag, besat af Spanierne under Valdes. Disse Troppers Anfører gik derpaa, ifølge hans Jnstructioner, tilbage til Valparaiso, istedetfor at marschere til Lima, og foretog et Tog mod den af Spanierne og Mongrelerne besatte Øe Chilie. Republikens Præsident er draget mod Syden for at vinde de Jndianer, der beboe Fastlandet nærmest Patagonien. Spanierne have ikke nogensinde kunnet faae Magten over disse, men Man lover sig nu de bedste Følger af dette Skridt.
Aalborgs Stifts Adresseavis, 1824-04-24
J Rio Janeiro hersker fuldkommen Rolighed, efterat det nye Constitutionsudkast, der er bleven almindeligen billiget, er bekjendtgjort. Saasnart Man faaer Provindsernes Samtykke, skal Constitutionen høitidelig proclammeres. Den brasilianske Eskadre, bestaaende af et Linieskib og 3 Fregatter, skal afseile til Bahia, for at sikkre Freden i denne vigtige Provinds. - J Lissabon trøster Man sig og Verden med, at, skjøndt de europæiske Portugiser endnu forfølges i Brasilien af nogle af Kongens rebelske Undersaatter, saa afskyer dog den agtværdige Deel af Portugisernes brasilianske Brødre, denne Fremgangsmaade og sukker efter Restitutionen af den lovmæssige Autoritet. Nogle velsindede Personer, siger Hoftidenden endvidere, ansaae den af Hs. K. H. Prinds Don Pedro iværksatte Opløsning af den constituerende og legislative Forsamling for det første Skridt til Anerkjendelsen, af hans høie Faders hellige Rettigheder. Men Decretet af 12te November beviste, at Man havde bedraget sig, og det deri indeholdte Løvte, at den nye Constitutionsplan skulde blive dobbelt saa liberal som den Forrige, sagde netop det Samme, som det, Gouverneuren af Bahia erklærede i sin Proclamation. At Planen til den begyndte Bygning var den Samme, kun at den blev udført af andre Bygmestere. -
Aalborgs Stifts Adresseavis, 1824-04-24
Fra den portug. Regjering er bekjendtgjort for alle dens diplomatiske Agenter, at den ikke anerkjender noget af den forTiden de facto bestaaende Regjering i Rio Janeiro afsluttet Laan, og naar et Skib under saakaldt brasiliansk Flag ankommer i de Havne, hvor de residere, skulle de fordre af Øvrigheden, at det ikke tilstædes Adgang. Bevilger Man ikke deres Begjering, da skulle de protestere derimod, og isærdeleshed fordre alle Krigskibe udleverede, som de, der uomtvistelig tilhøre Hs. Majestæt. De brasilianske Handelsskibe skulle de alligevel antage sig, da Hs. Majestæt vil udstrække hans faderlige Beskyttelse til alle hans Undersaatter uden Undtagelse.
Aalborgs Stifts Adresseavis, 1824-04-24
Tyrkiet. Om den ægyptiske Paschas Frafald har Man endnu ingen Vished, og der ere endog dem, der anseer Rygtet derom for ugrundet. Saameget skal være vist, at Divanet i den sidste Tid har været forsamlet Dag og Nat, og at Sultanen har ladet Storvezieren kalde, og havt ham hos sig i to hele Timer. Ogsaa have Rustningerne tiltaget, og Man har forsikkret, at Flaaden skulde løbe ud før Jevn døgn. Men er nu dette en Følge af Paschaens Frafald, eller er Rygtet herom en Følge af dette? Det lader sig neppe endnu afgjøre. Den ægyptiske Agent Jsmails pludselige Afreise fra Constantinopel kan have givet Anledning til alskens Mistanke. Saida Effendi er endnu stedse syg, og Storvezieren, skjøndt frisk igjen, giver heller ikke Audients. Minziaky giør, som det synes, det tyrkiske Ministerium store Vanskeligheder; hans Underhandlinger gaae derfor heller ikke fremad, og Lord Strangfords bona officia virke i dette Øieblik mindre, fordi Engellands Fjendtligheder mod Algier atter synes at have opirret Divanet. Den bekjendte russiske Banqvier Danesi er endelig ankommen til Constantinopel.
Aalborgs Stifts Adresseavis, 1824-04-24
Det hedder fra Corfu, at Arta ifølge en Convention har overgivet sig til Botzaris. De derværende Albaneser skulle være gaaet over til Jnsurgenterne og disse være brudt op til Janina, hvor der og befinde sig 400 Albaneser, for ogsaa at bevæge dem til Frafald. Det hedder, at Grækerne ved Hielp af engelske Jngenieurer have erobret Udenværkerne af Lepanto.
Aalborgs Stifts Adresseavis, 1824-04-24
Blandinger. Den 4de d. M. afreiste den svenske Kronprinds med høie Gemalinde til Norge. Kongen og Dronningen fulgte dem et Stykke paa Veien. Et nyt Pallads skal opbygges i Christiania for Vicekongen. Grev Wedel-Jarlsberg er valgt til Præsident for Storthinget.
Aalborgs Stifts Adresseavis, 1824-04-24
Fra flere Steder høres nu, at der ligesom her i Landet er faldet megen Snee den 2den April. J Gothenborg, kjørte Man i Kane den Dag; i Freiburg i Schweitz laae Sneen nogle Tommer høit paa Jorden. Der er i det Hele iaar falden usædvanlig megen Snee i Schweitz, hvoraf Landmændene ville slutte til et velsignet Aar.
Aalborgs Stifts Adresseavis, 1824-04-24
J Ancona rasede den 10de Marts en saa hæftig Storm, at Man neppe skulde troe, hvad Skade den har anrettet, naar ikke Øvrigheden havde bevidnet det. Den sønderreev uhyre Jernringe og Kjeder, og kastede 54 pundige Kanoner, ned fra Batteriet og væltede dem 80 Skridt bort. Ogsaa fra Sicilien indløbe Efterretninger om den Skade, Stormene have foraarsaget. Havhvirvelen ved Seylla og Charybdis var aldrig frygteligere.
Aalborgs Stifts Adresseavis, 1824-04-24
Det svenske Blad Almanna Journal indeholder en lunefuld Artikel mod de militairiske Snørliv.
Aalborgs Stifts Adresseavis, 1824-04-24
J Jrland ere af 6 Politiesoldater, der, idet de skulde holde Orden i et Vertshuus, havde myrdet en Bonde, en Sergeant og 2 Mand, dømte til Transportation paa Livstid, 2 paa 14 og Een paa 7 Aar. Naar saadanne Uordener kunne skee af dem, der skulle holde Orden, da er det ikke at undres over, at Forbittrelsen tiltager. Enhver glæder sig over det statuerede Exempel.
Aalborgs Stifts Adresseavis, 1824-04-24
Fædrelandet.
Aalborgs Stifts Adresseavis, 1824-04-24
Kjøbenhavn. Fra Glücksborg haves Efterretning om Hendes Durchl. Enke=Hertuginde Anna Carolina af Brunsvig Beverns dødelige Afgang. Hun var Fyrsten af Nassau-Saarbrücks, Wilhelm Heinrichs, ældste Datter, født den 31te December 1751, formælet første Gang med Friedr. Hein. Wilhelm, sidste Hertug af Slesvig=Holsten Glücksborg, Enke 1779, formælet anden Gang med Carl Ferdinand af Brunsvig-Bevern. Hun levede efter sin sidste Gemahls Død, i Aaret 1789, næsten bestandig paa Glücksborg.
Aalborgs Stifts Adresseavis, 1824-04-24
Ved Cancellie-Circulaire af 6te d. M. er bestemt, at alle af Private stiftede Legater og Donationer til Kirker, Skoler og Fattige, som for Tiden staae under Stiftsøvrighedernes Overbestyrelse og Tilsyn, men som, ifølge den nu gjeldende Lovgivning, henhøre under Fattig og SkoleDirectionerne, skulle afleveres til disse, hvilke for Fremtiden føre Overbestyrelsen og Tilsynet; dog blive hertil ei at henføre saadanne Legater, som, ifølge Fundatserne, ere henlagte under en særegen fra den almindelige ved Lovene anordnede Overbestyrelse, med hvilke det bør have sit Forblivende ved Fundatsernes Bestemmelse. For saavidt muligt afleveres tilligemed Legatregnskaberne og Fundatserne ogsaa Legaternes Fonds, saafremt disse hidtil have henstaaet, blandt Stiftsmidlerne, til den Amts-Fattig eller Skole Direction, hvem Overbestyrelsen og Tilsynet for Fremtiden paaligger. Jnden dette Aars Juni Maaneds Udgang tilstilles af vedkommende Bestyrelser Stiftsøvrighederne en schematisk Beretning over alle samme saaledes underlagte private Legater. Nøiagtige Gjenparter af alle Fundatser og Gavebreve, som ikke findes i den Hofmannske Samling, (hvilket naar saadant er Tilfældet, bør anmærkes, med Henviisning til det Sted, hvor de ere anførte) bør med Beretningerne afgives til Stiftet, og fra dette med General Beretningen til Cancelliet indsendes, hvilken Fremgangsmaade siden aarlig bør iagttages for alle nye tilkommende Legater.
Aalborgs Stifts Adresseavis, 1824-04-24
Ved Høiesteret er Chr. Rasmussen Fischer af Frysenborg, Grevskab, for begaaet Jndbrud, dømt til at kagstryges og arbeide i Kiøbenhavns Fæstning sin Livstid.
Aalborgs Stifts Adresseavis, 1824-04-24
Den 6te d. M. er til Kongens Fogeds-Contoir afleveret i en Æske Cadaveret af et Barn, som indsvøbt i en Pose af Bast, efter Opgivende er fundet henlagt i en Forstue af Huset No. 215 i Christenbernikovstræde. J Følge Stadsphysicus's visum repertum befandtes bemeldte Barn, hvis Navlestreng ikke var underbunden, sort over hele Legemets Overflade og i en forraadnet Tilstand, hvorfor intet videre kunde udfindes, end at Cadaveret var af et Pigebarn af omtrent 7 Punds Vægt, og forsynet med Negle, hvoraf sluttes, at Barnet har været fuldbaaret, og at flere Maaneder muligen ere forløbne siden dets Fødsel.
Aalborgs Stifts Adresseavis, 1824-04-24
Den 8de er paa Strømmen imellem Gammelholm og Dokken i Kjøbenhavn fundet et ubekjendt, druknet Fruentimmer, der var middelmaadig af Statur, havde brune Haar og Øienbryne, samt var omtrent 20 Aar gammel. Hun var iført en bruun Hvergarns Kjole, et blaaprikket Skjørt, en hvid ulden Klokke, Hørlærreds Særk uden Mærke, et bruunt Halstørklæde, et rødt og blaatærnet Forklæde, sorte Uldstrømper og Skoe.
Aalborgs Stifts Adresseavis, 1824-04-24
I Kirkeaaret 1823 ere i hele Danmark fødte: 34,599 Børn, (hvoraf 3349 vare uægte). Døde ere 20971. - altsaa flere fødte end døde: 16,977. Cours den 20de April. Hamb. 2 M. 245, a vista 248. Spec. 250. - Specier solgtes til 15 Rbmk. Disconto 5 pC. - 4 pCt. Kongl. Obligat. (uden Renter 191 1/4 a 91 1/2. Nationalbank-Oblig. (af Laanet 4 Februari 1820, uden Renter) 103 1/2 a 104 Rbd. r. S. eller 129 1/2 Rbd. Sedler pr. 100 Rbd. r. S. Hamborger Laan af 1819. 3000 Bcomk. 96 a 96 1/2. Dito 4000 Bcomk. 95. a 95 1/2. - 6 pC. norske Obligat. ved Hambro & Søn 106 1/2. - Norske Speciessedler pr. 10 Spec. 16 1/2. - Svenske Sedler 59 1/2. - Asiatiske Actier 100.
Aalborgs Stifts Adresseavis, 1824-04-24
Blandinger. Ribe Stiftamtmandskab bekjendtgjør følgende: "Forat have overfaldet Hr. Justitsraad og Byfoged v. Rosenørn i Varde, under hans Function som Politiemester, og i Forening med begaaet Desertion, er Kyrasseer Jørgen Jversen, eller: Thomsen, ifølge Krigsretsdom tilfunden Spidsrodsstraf, ved at passere sexgange gjennem 200 Mand, hvilken Dom er bleven exeqveret."
Aalborgs Stifts Adresseavis, 1824-04-24
Den imellem Kjøge og Wordingborg anlagte nye Landevei, er nu aabnet og udlagt til almindelig Befordring.
Aalborgs Stifts Adresseavis, 1824-04-24
Under "Jndsendt fra Thye" læses i Viborger Samler, Følgende: Sidstafvigte 23de Marts gjorde et Baadlaug fra Vester=Agger en sjelden Fangst paa Havet, i det en Hal af de større Arter havde, ved at singe en Torsk, der havde bidt paa en Krog, saaledes indviklet sig i Linerne, at det blev umuligt at slippe løs. Uforfærdet angrebe Fiskerne med deres saakaldte Hæge dette frygtelige Rovdyr, der var 5 Alen lang og omtrent 2 Alen i Omkreds, og fik det ikke uden Fare ind i Baaden, hvor Man ved at udskjære Hjernen hastede med at dræbe det, for at sikkre sig selv for Angreb, og Baaden for at beskadiges ved Slag af dets svære Krop. Veiledet af Kammerraad Just's Naturhistorie fandt Man, at det var den saakaldte Tudsehai, hvoraf der findes en Afbildning, som den i det Hele lignede, undtagen at den ikke havde Bugfinner; men derimod 2 smaa Finner paa Ryggen. Af Leveren, der omtrent fyldte et Par Fjerdinger, venter Man især nogen Fordeel. Skindet, der er meget skarpt, troer Man at kunne sælge til at polere med, og indenfor dette afskar Man en Deel Spek, hvoraf Man meente ligesom af Leveren at kunne koge Tran. Kjødet blev kastet bort, da Man troede, det vilde ikke formedelst sin trannede Smag kunne spises. -
Aalborgs Stifts Adresseavis, 1824-04-24
Vinteren kom her med en saadan Eftersmæk, at Man den 1ste og 2den April havde rask Kaneføre.
Aalborgs Stifts Adresseavis, 1824-04-24
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-04-24
Den 22de April. Jndclarerede, Skipper J. Nielsen, A. Jensen og B. Evensen fra Østerriisøer med Trælast. O. A.A. Breum fra Kjøbenhavn med Stykgods. P. Nielsen fra Gothenborg med Jern, Bord, nedslagne Tønder m. m. O. Aslarsen fra Mariager, ballastet. - Udclarerede, Skipper H. Johnsen til Østerriisøer med Kornvare. H. Andersen til Tønsberg med Dito. C. Nielsen og P. Stougaard til Kjøbenhavn med saltede Sild. J. P. Lund til Norge med Korn, Skind, Sild og Fedevare. S. Willumsen til Kjøbenhavn med Havre og saltede Sild.
Aalborgs Stifts Adresseavis, 1824-04-24
Den 23de. Jndclareret, H. Balken fra Christiansand med Steenkul, Jern og Bord. - Udclarerede, S. Steffensen til Stettin med Havre. N. Mathson til Malmøe med saltede Sild. J. Clausen til Kjøbenhavn med saltede Sild og Havre. B. Hendrichsen til Østerriisøer med Byg. C. Christensen til Sæbye, ballastet. H. Christensen til Greenaae med Muursteen og Fløttegods. J. Jensen til Østerrisøer med Kornvare.
Aalborgs Stifts Adresseavis, 1824-04-24
Aalborg Kirker. Første Søndag efter Paaske prædiker til Høimesse i BudolphiKirke Hr. Blichfeld; i Frue Kirke Hr. Fuhr.
Aalborgs Stifts Adresseavis, 1824-04-24
Døbte. Den 19de April, Underofficeer P. Braarups Søn, Søren Peter: Fadd.: Enkemadame Kjeldberg, Jfr. Borup, Capitainerne v. Kirchheimer, v. Hegermann, v. Schleppegrell og v. Schaumburg, Overauditeur Koefoed, Branddirecteur Lund, Apotheker Kayerød. Den 20de, Cand. theol. og Adjunct Foghs Datter, Mechtilde Charlotte Augusta; Fadd. Frue Bispinde, Jansen, Jfr. Hillerup, Kammerjunker og Lieutenant v. Morgenstjerne, Justitsraad Hansen, Kammerraad Strandgaard, Capitain v. Schleppegrell, Adjunct Frigast.
Aalborgs Stifts Adresseavis, 1824-04-24
Begravede. Den 20de April, Parykmagermester Th. Klode, 65 Aar. Den 23de, Matros J. Thorvesens Kone, 32 Aar.
Aalborgs Stifts Adresseavis, 1824-04-24
Ved Tallotteriets 1043de Trækning i Wandsbeck udkom: Nr. 25. 35. 3. 6. 59.
Aalborgs Stifts Adresseavis, 1824-04-24
Bekjendtgjørelser. Et igjennem de mange - mange jordiske Møisommeligheder prøvet lykkeligt Ægteskab blev, efter Forsynets uransagelige Viisdom, afbrudt i Morges Kl. 7 ved min inderlig elskede dyrebare Kone Ane Catharine Dessens dødelige Afgang, i hendes Alders 45de Aar. J 21 Aar, mindre een Dag, vandrede hun ved min Side, som den oprigtigste, blide, hulde, kloge og retskafneste Kone og Moder, Dyden og Religionen tro, ligestor i Sorg og Glæde. Mig og 8te uforsørgede, tildeels uopdragne Børn, efterlader hun i den sørgeligste Forfatning; 3de smaae Døttre modtage hende i Evigheden. Kuns den beroligende Tanke, at hun allene gik foran, og at vi atter samles for aldrig mere at adskilles, formaaer at trøste vore saa dybt saarede Hjerter. Hiørring den 22de April 1824. R. Høeberg. I det jeg idag fratræder den Eiendom, jeg haabede at skulle have sikkret mine, maaskee faa, Levedage for Mangel, opfylder jeg en kjær Pligt: at aflægge min forbindtlige Tak saavel til Byens ærede Beboere, som de Herrer Proprietairer og Landmænd, der, ved at søge Møllen, have bidraget til at ernære mig og min talrige Familie. Uden Formue og Næringsvei see vi ikke uden Bekymring Fremtiden imøde; men takket være Forsynet, at vi under dette Skjæbnens haarde Stød ikke mangle Sundhed eller Lyst til Virksomhed. De Ædle, der have følt med mig, og understøttet mig i Raad og Daad, modtage mit Hjertes oprigtigste Tak. Dem, der have foraarsaget min ublide Skjebne, tilgiver jeg af Hjertet, og beder oprigtigen: "Fader, tilgiv Dem, thi de vide ikke hvad de gjøre !!!" Aalborg den 23de April 1824. G. sal. Springborgs. At Daglønnen for denne Byes Huustømmer= og Muurspende i indeværende Aars 6 Sommermaaneder, fra 1ste April til 30te Septbr., begge inclusive, er med Hans Excellences Hr. Stiftsbefalingsmandens Approbation bestemt saaledes: For en Svend til 3 Mk. 10 s. Tegn. og i Mesterpenge for en Svend til . - 14 - Tilsammen 4 Mk. 8 s. Tegn. samt at Arbeidstiden i ommeldte Halvaar er, som forhen, fra Kl. 5 til 12 slet Formiddag, og fra Kl. 1 til 7 slet Eftermiddag, bliver herved til almindelig Efterretning kundgjort. Aalborg den 17de April 1824. Hornsyld. Gleerup. Wølfferdt.
Aalborgs Stifts Adresseavis, 1824-04-24
At jeg fra Paaske Flyttetid beboer forhen Niels Rondrups Sted paa Søndergade, bekjendtgjøres herved. Aalborg den 24de April 1824. Hans Hass.
Aalborgs Stifts Adresseavis, 1824-04-24
Condition for en Dreng ved Hosekræmmerhandelen i Kjøbenhavn, anvises af Bock.
Aalborgs Stifts Adresseavis, 1824-04-24
Undertegnede er flyttet fra Svingelensgade til Slotsgaden No. 524, hvilket jeg herved ikke undlader at bekjendtgjøre. Aalborg den 22de April 1824. S. Thomsen, Gjørlermester.
Aalborgs Stifts Adresseavis, 1824-04-24
Hos en Embedsmand her i Staden kan en Jurist. som har Ovelse i de med Retspleien forbundne Forretninger, erholde Condition til næste 1ste Maj. Addresse-Contoiret anviser.
Aalborgs Stifts Adresseavis, 1824-04-24
Hos Heises Enke paa Søndergade, er tvende Værelser, med Senge og Møbler strax at faae tilleie, til billig Priis, for tvende ugivte Personer. Begge Værelserne ere ud til Gaden. Om Leien accorderes med Cantor Gregersen. Norges Riges Toldcalender, med nogle statistiske Underretninger om ethvert af Landets 18 Søestæder, af Capitain Griner, faaes hos L. Bøggild for 1 Rbdlr. N. V. De af Wandall tegnede og saa skjønt trufne Prospecter af de jydske og fyenske Kiøbstæder, anvises tilkjøbs af AddresseContoiret.
Aalborgs Stifts Adresseavis, 1824-04-24
Undertegnede agter om 14 Dage at afseile til Altona, medtager Fragtgods og Passagerer. Aalborg den 20de April 1824. P. Th. Berg.
Aalborgs Stifts Adresseavis, 1824-04-24
I Undertegnedes Boutique faaes til billigste Priser, bede ste lybske Pølser, hollandsk Ost, smaae grønne Sveitzer=Oste, store tørre Kirsebær, Søja paa Flasker, syltet Jngefær, Confect Rosiner, Krakmandler, store nye Catrineblommer, samt alle Slags Urtekramvare m.m. F. J. Koefoed.
Aalborgs Stifts Adresseavis, 1824-04-24
Afvigte Mandag Aften er fra Gravensgade igjennem Bispensgade over Broen ved Consul Wigelsens Gaard og hen adBrødregyden tabt en stor Guld Uhrnøgle med en rød Carniolsteen. Finderen erholder en passende Findeløn af Berg, Commandeersergeant. Sædekorn. Fortrinligt godt toradet Byg, vægtig paa det nærmeste 12 Lispund pr. Tønde. Dito hvid Havre, vær tig 9 Lpd. pr. dito. Dito Byghvede, vægtig paa det nærmeste 13 Lpd. pr. dito, er tilkjøbs og anvises af Kjøbmand Joseph Nielsen i Aalborg.
Aalborgs Stifts Adresseavis, 1824-04-24
Jeg Undertegnede er flyttet fra Urbandsgade til Klosterjor, det No. 205, og kan fra den 22de April af der erholdes hos mig alslags Bagning og Kogning. Johanne Calsen. i Det Mandskab af 10de Artillerie=Compagnie, som kan tillikomme Priispenge for følgende under Nørrejyllands General Commando tagne Priser, kan modtage samme her ved Arsenalet fra Dato af og indtil dette Aars Udgang, nemlig: For Frau Hendrikke, tagen den 1ste October 1813, tilkommer en Constabel og Under=Constabel for 1 Portion 20 sk. Tegn, f. For Justitia, tagen den 8de October 1813, tilkommer end Constabel og Under=Constabel for 1 Portion 23 s. Tegn. For Fama, tagen den 28de September 1813, tilkommer en Constabel og Under-Constabel for 1 Portion 32 s. Tegn. Underofficierne og Over-Constablerne tilkommer 2 Portionerseeller det dobbelte. Randers Arsenal, den 9de April 1824. Wachler, Major og Chef for det 10de Artillerie=Compagnie.
Aalborgs Stifts Adresseavis, 1824-04-24
Auction. Da det paa afgangne Landmaaler Halls Gaard med tilliggende Jorder og Hauge ved 3die Auction gjorte Bud, ikke er tillagt Approbation, saa bliver bemeldte Eiendomme stillet til 4de Auction, hvilken er berammet at afholdes i Gaarden selv i Nørre-Sundbye, Torsdagen den 6te Mai næstkommende, Formiddag Kl. 10, med adskillige for Kjøberen meget fordeelagtigen Tillægsconditioner, hvilke forinden henligge til Eftersyn paa at mit Contoir. Aalborg den 21de April 1824. Schmidt.
Aalborgs Stifts Adresseavis, 1824-04-24
Licitation. Fredagen den 30te Dennes, Formiddag Kl. 10 1/2 bliver, efter Begjæring fra Commissionen for Bombebøssen heri Byen, paa Aalborg Byetingstue, afholdt offentlig Licitation over Jndretning og Jstandsættelse af et Huus i Brødregyden, der er bestemt til Bolig for gamle affældige Søefolk. Conditioner, beTegning og Overslag henligger til Eftersyn hos Hr. Søe=Premier=Lieutenant Bluhme. Aalborg den 22de April 1824. Schmidt.
Aalborgs Stifts Adresseavis, 1824-04-26
Udlandet.
Aalborgs Stifts Adresseavis, 1824-04-26
De Geistlige, der have ansøgt Kongen om Embeder eller Beneficier, ere henviste til Statsraadet, der først skal afgive dets Betænkning om de Søgendes Fortjeneste og Værdighed. Dette var saameget desto nødvendigere, som Supplicanterne stedse bleve meere uforskammede. Mange af disse Herrer paastaae endog, at Jnqvisitionen de jure skal leve op igjen, da alle Cortesforhandlinger, og følgelig og det Decret, der ophævede Jnqvisitionen, ere erklærede for ugyldige. - De kongl. Frivillige modsætte sig over alt deres Opløsning. J Logronno have kun 300 af dem nedlagt deres Vaaben; mange Flere ere gaaede derfra med Vaabnene. J Vittoria have de og modsat sig, og det hedder, at et stærkt Detaschement er gaaet derhen, for at afvæbne dem. J de baskiske Provindser har Man erklæret sine Rettigheder for krænkede ved den ministerielle befaling om Militsens Opløsning. -
Aalborgs Stifts Adresseavis, 1824-04-26
Den nye Generalcapitain i Catalonien er ankommen til Barcellona, men incognito, og Man beklager sig derfor over, at Man ikke har kunnet vise ham den Ære, Man havde tiltænkt ham.